Užički Grad

Užički grad je srednjovekovna tvrđava u blizini Užica. Historija Podignuta najverovatnije u drugoj polovini XIV veka od velmoža Vojislava i Altomana Vojinovića kao glavno sedište ove vlastelinske porodice da bi štitila Užice i karavanski put koji je dolinom Đetinje povezivao Moravsku dolinu sa Bosnom, Humom i obalom Jadranskog mora, prvenstveno Dubrovačkom republikom. Smeštena je na visokoj oštroj steni koja se strmo spušta u Đetinju koja je sa tri strane okružuje i onemogućava prilaz. Najpoznatija epizoda u njenoj istoriji odigrala se novembra 1373. godine kada su udružene snage kneza Lazara (1371—1389) i bana Tvrtka (1353—1391) potpomognute odredima kralja Mađarske Lajoša I (1342—1382) koje je predvodio mačvanski ban Nikola Gorjanski Stariji u njoj opsele velikog župana Nikolu Altomanovića (1366—1373). Posle kraće opsade, uz pomoć topova i opsadnih sprava, Nikola se predao i tu je po naredbi Stefana Musića (uz Lazarevu prećutnu saglasnost) oslepljen, a njegove zemlje su među sobom razdelili pobednici. Tvrđava je konačno napuštena krajem 1862. godine sa još 6 drugih kada ju je prema sporazumu sa knezom Mihailom (1839—1842, 1860—1868) napustila osmanlijska vojna posada, posle čega je, shodno odredbama tog ugovora, krajem zime 1863. godine dignuta u vazduh i onesposobljena za dalju vojnu upotrebu. Danas su od utvrde ostali ostaci bedema, kula i zgrada u visini od oko jedan metar (poput Sokola) na koliko su svedeni razaranjem 1863. godine, ali se i pored toga može naslutiti nekadašnji izgled utvrde. Ona je danas jedna od turističkih atrakcija Užica. Galerija Povezano Nikola Altomanović Maglič Literatura Popović, Marko (2004). Užički grad. Istorijski arhiv Užice. str. 222. ISBN 86-82445-12-3. Deroko, Aleksandar (1950). Srednjevekovni gradovi u Srbiji, Crnoj Gori i Makedoniji. Beograd: Prosveta. Vanjske veze Sekcija tvrđava: Užička tvrđava (sh) Spomenici kulture u Srbiji: Užički grad (sajt SANU) (sh) (en) Vebsajt posvećen istoriji i očuvanju užičkog starog grada. Otimanje užičke tvrđave od korova („Politika“, 14. maj 2014) Zidinama užičke tvrđave stiže prva pomoć („Politika”, 20. jul 2016) Krađa arheološkog blaga (RTS Kulturno-umetnički program - Zvanični jutjub kanal) Zapis o Užičkoj tvrđavi iz 1664. godine („Kolektiv Užice”, 2. maj 2019) (sh) Srednjovekovni grad Značaj užičkog grada u 17, 18 i 19 veku ("Politika", 3. feb. 1935)